**Zagovornici i protivnici poslovne etike**

1. **Zagovornici**

Kao prvi zagovornik poslovne etike obično se navodi **Andrew Carnegie**, koji je proklamovao dva načela u ekonomiji: načelo milosrđa (charity) i načelo povjereništva (trusteeship). U prvom načelu zagovara pomoć sretnijih pojedinaca manje sretnima, a u drugom načelu zagovara da bogati i poslovni ljudi budu upravitelji i čuvari društvenog dobra na način da svoju imovinu razvijaju na dobrobit cjelokupnog društva.

**Argumenti:**

• Pomoću poslovne etike razvijaju se društvo i ekonomija

• Poslovna etika pozitivno djeluje na imidž kompanije u javnosti

• Razvijanjem poslovne etike kompanije izbjegavaju državnu regulativu

• Poslovnu etiku ne treba promovisati samo zato što je etika dobra za poslovanje, već zato što moral od nas zahtijeva da u svim svojim postupcima usvojimo moralni stav, a poslovanje nije nikakvav izuzetak

• Etički problemi mogu se iskoristiti za dobit

• Dopustiti da budućnost našeg životnog okruženja zavisi samo od spremnosti potrošača da plate može biti pogubno

1. **Protivnici**

Glavni zagovornik protivnika poslovne etike je **Milton Friedman**, koji smatra da kompanije osim ekonomske odgovornosti za svoje preživljavanje na tržištu nemaju nikakve druge etičke obaveze.

**Argumenti:**

• Kompanije je prije svega ekonomska institucija (nije socijalna)

• Etika u ekonomiji stvara određene troškove društvenog angažovanja kompanije (neproizvodne i neposlovne troškove)

• Etika može ugroziti marginalne – granične proizvođače i tako poremetiti tržišnu ravnotežu (granični trošak i granični prihod)

• Briga za društvo nije obaveza ekonomije, već pojedinca